Ma meg fogom nektek tanítani
a kedvenc játékomat,
a nagyon sok szereplős hüvelykujj-birkózást.
Tudtommal ez az egyetlen olyan játék a világon,
amiben, Neked, a játékosnak
lehetőséged van megtapasztalni
10 pozitív érzelmet kevesebb mint 60 másodperc alatt.
Így van, szóval ha ma játszatok velem
csak egyetlen percig
érezni fogjátok az örömöt, megkönnyebbülést, szeretetet, meglepetést,
büszkeséget, kíváncsiságot, izgalmat, áhitatot, csodát,
megelégedést és kreativitást
mindössze egy perc alatt.
Nagyon jól hangzik, igaz? Most már hajlandóak vagytok játszani.
Ahhoz, hogy megtanítsam a játékot,
szükségem lesz pár önkéntesre,
akik feljönnek ide nagyon gyorsan,
és tartunk egy kis bemutatót.
Amíg felérnek elmondom nektek,
hogy ezt a játékot 10 éve találta ki
egy Monochrom nevű osztrák művész csoport.
Köszönjük, Monochrom!
A legtöbben ismerik a hagyományos,
kétszemélyes hüvelykujj-birkózást.
Sunni, emlékeztessük őket gyorsan!
1-2-3-4, Hüvelykujj csatát indítok és megbirkózunk
és persze Sunni legyőz, mert Ő a legjobb.
Az első dolog a sok szereplős hüvelykujj-birkózással kapcsolatban,
hogy mi vagyunk a játékos generáció.
Egymilliárd játékos van világszerte,
így több kihívásra van szükségünk.
Tehát először több hüvelykujj kell.
Eric gyere ide!
Így három hüvelykujj tud csatlakozni
és Peter is be tud szállni.
Akár négy hüvelykujj is lehet együtt
és az nyer,
aki először lenyomja valaki hüvelykujját.
Ez nagyon fontos. Nem várhatod meg,
míg küzdenek, hogy lecsapj az utolsó pillanatban.
Így nem nyerhetsz.
Oh, ki volt az? Eric volt.
Tehát Eric nyert volna. Ő volt az első, aki lenyomta az ujjam.
Ez az első szabály,
és láthatjuk, hogy három vagy négy hüvelykujj
kapcsolódik általában egy csomópontban,
de ha lelkes vagy, nem kell visszafognod magad.
Lehetünk nagyratörőek!
Láthatjátok is itt fent.
És a másik szabály amire emlékezni kell az,
hogy játékos generációként szeretjük a kihívást.
Mindőtöknek van olyan hüvelykujja,
amit nem használ.
Úgy gondolom, bevonhatnánk még párat.
És ha csak négyen lennénk,
csinálhatnánk így,
és megpróbálhatnánk birkózni
mindkét hüvelykujjal egyszerre.
Tökéletes.
Ha több ember van a teremben,
ahelyett, hogy egy zárt csomópontban bírkóznánk,
megpróbálhatunk elérni más embereket.
És pont ezt fogjuk tenni.
Megpróbáljuk valamennyi,
nagyjából 1500 hüvelykujjat a teremben
összekötni egyetlen hálóvá.
És össze kell kötni a két emeletet,
szóval ha ott vagy fent,
akkor nyújtózz le!
Most -- (Nevetés) --
mielőtt elkezdjük
-- Ez nagyszerű. Mindenki izgatott. --
mielőtt elkezdjük, visszakérhetném a diákat ide egy pillanatra?
Mert ha jók vagytok a játékban,
tudnotok kell, hogy vannak haladó szintek is.
Szóval ez az egyszerű szint.
De vannak fejlettebb konfigurációk.
Ezt úgy hívják, hogy Halálcsillag.
Van köztetek Star Wars rajongó?
Ez a Möbius-szalag.
Ezt a kockáknak ajánlom.
Ez a legnehezebb szint. Ez extrém.
Mi most maradjunk a normál változatnál,
adok nektek 30 másodpercet,
minden hüvelykujj legyen a hálózatban,
összekötve a fenti és a lenti emeleteket,
ti menjetek oda le.
30 másodperc. Egy hálózattá. Csatlakozzatok!
Álljatok fel! Úgy könnyebb, ha álltok.
Mindenki fel, fel, fel, fel!
Álljatok fel, barátaim!
Rendben.
Még ne birkózzatok!
Ha van szabad ujjatok, lengessétek meg,
biztosan csatlakozzon az is.
Oké. Még egy utolsó hüvelykujj ellenőrzés.
Ha van szabad hüvelykujjad, integess körbe.
Ragadd meg azt az ujjat!
Nyújtsd mögéd! Úgy van.
Van még hüvelykujj?
Oké, háromra elkezditek.
Próbálj figyelni. Ragadd meg jól.
Oké? Egy, kettő, három, mehet!
(Nevetés)
Nyertél? Megvan? Sikerült? Nagyszerű!
(Taps)
Gratulálok! Köszönöm. Köszönöm szépen!
Rendben.
Amíg kiélvezitek
az első győzelmeteket,
a nagyon sok szereplős hüvelykujj birkózásban,
gyorsan nézzük át a pozitív érzelmeket.
Tehát kíváncsiság.
Azt mondtam "nagyon sok szereplős hüvelykujj birkózás".
Ti meg "Mi az ördögről beszél?"
Szóval elértem egy kis kíváncsiságot.
Kreativitás: kreatív megoldást igényelt
összekötni az össze hüvelykujjat egy hálóvá.
Én idenyújtom, te odanyújtod.
Tehát kreatívok voltatok. Nagyszerű volt.
Mi van a meglepettséggel? Az az érzés,
hogy egyszerre próbálsz két ujjal birkózni elég meglepő.
Hallottátok megemelkedni a hangerőt.
Izgalmas volt. Ahogy elkezdtétek a játékot,
talán győzni akartatok, vagy ez a fickó nagyon beleélte magát,
szóval izgalmas volt.
Volt megkönnyebbülés. Felálhattatok.
Már egy ideje ültetetek, fizikailag megkönnyebbültetek
hogy mozoghattatok.
Örömteli volt. Nevettetek, mosolyogtatok. Nézzetek az arcotokra. A terem teli van örömmel.
Elégedettek vagyunk.
Nem láttam senkit SMS-ezni vagy emailezni játék közben,
tehát teljesen elégedettek voltatok a játékkal.
A három legfontosabb érzelem,
áhitat és csoda, mindenki fizikailag kapcsolódott egy percre.
Mikor voltál utoljára TED-en
és kapcsolódtál fizikailag minden egyes emberrel a teremben?
És ez tényleg nagyszerű és csodálatos.
És a fizikai kapcsolatról beszélve
tudjátok, hogy szeretem az oxitocin hormont,
oxitocint termeltetek, kötődést éreztek mindenkihez a teremben.
Tudjátok, a legjobb módszer oxitocin termelésre az,
ha legalább 6 másodpercig fogjátok valakinek a kezét.
Ti jóval több mint 6 másodpercig fogtátok egymás kezét,
tehát biokémiailag mindannyian telítettek vagyunk,
hogy szeressük egymást. Ez nagyszerű.
És az utolsó érzelem a büszkeség.
Hányan vannak úgy, mint én? Valljuk be.
Mindkét ujjal vesztettek.
Egyszerűen nem ment nektek.
Nem baj, mert egy új dolgot tanultatok ma.
Megtanultatok a nulláról egy olyan játékot, amit nem ismertetek korábban.
Mostmár tudjátok, hogy kell játszani. Megtaníthatjátok másoknak.
Tehát gratulálok!
Hányan nyertek egy hüvelykujjal?
Rendben. Nagyon jó híreim vannak.
A nagyon sok szereplős hüvelykujj birkózás
hivatalos szabályai szerint
ez a játék nagymestereivé tesz benneteket.
Mert nincsenek olyan sokan, akik tudják, hogyan kell játszani a játékot,
így meg kell gyorsítanunk az eljárást
jobban, mint a sakkban.
Gratulálok, nagymesterek!
Egyszer nyersz egy hüvelykujjal és nagymesterré válsz.
Van, aki nyert mindkét hüvelykujjával?
Igen. Nagyszerű. Oké.
Készüljetek frissíteni a Twitter vagy Facebook státuszotokat!
Ti, a szabályok szerint
legendás nagymesterek vagytok, úgyhogy gratulálok!
Mondok még egy tippet, ha újra játszani akartok.
A legjobb módszer a legendás nagymesterré váláshoz:
két csomópontod van.
Válaszd azt, amelyik könnyebbnek tűnik!
Nem figyelnek. Gyengének látszanak.
Figyelj arra és csinálj valami őrültet
a másik karral!
Amint nyertél, hirtelen állj meg!
Mindenki meglepődik. Jöhet a mészárlás.
Így lehetsz legendás nagymestere a nagyon sok szereplős hüvelykujj birkózásnak.
Köszönöm, hogy megtaníthattam a kedvenc játékomat.
Wooo! (Taps)
Köszönöm! (Taps)